દેશની રાજનીતિમાં તથા સામાજિક અને આર્થિક ક્ષેત્રે દુરોગામી અસર પેદા કરનાર ૭૦ વર્ષ જૂના અયોધ્યા રામજન્મભૂમિ વિવાદ કેસમાં આજે એક ઐતિહાસિક ચુકાદો આપીને દેશની સર્વોચ્ચ અદાલતે સર્વાનુમતે કરોડો હિન્દુઓની આસ્થા અને લાગણીઓ પર મહોર મારી હતી કે અયોધ્યામાં વિવાદિત જગ્યાએ જ હિંદુઓના આરાધ્યદેવ ભગવાન શ્રીરામનો જન્મ થયો હતો અને વિવાદિત ૨.૭૭ એકર સમગ્ર જમીન મંદિર નિર્માણ માટે કેન્દ્ર સરકારને આપવામાં આવે.